Kuti Nacita Shani nga Ndafilwa Ukumfwana na Banandi?
Ifyo wingacita
Ica kubalilapo, ufwile ukwishiba ifyo abantu abo cikwafya ukumfwana nabo baba.
Umushinku:
Ndafilwa ukumfwana na . . .
baice banandi
abakalambako pali ine
abakalamba
Ifyo bacita:
Ndafilwa ukumfwana na bantu . . .
abatemwe ifyangalo
abacenjela
aba mano
Imibele:
Ndafilwa ukumfwana na bantu . . .
abaicetekekela
abalumbuka
abaipaatula kuli bambi
Ica bubili, sala amashiwi ayalelanga ifyo ucita nga uli na bantu abo tulandilepo pa muulu.
Ncita kwati na ine nalitemwa ifyo batemwa kabili kuti nacita ne fyo bacita.
Nshilanda pa fyo batemwa, lelo nanda fye pa fyandi.
Njikala fye tondolo no kufwaya inshila ya kufuminapo bwangu.
Ica Butatu, tendekelapo! Teti ciwame ulefwaya fye abanobe e bo balebalilapo ukukubikako amano, limo na iwe limo ufwile ukubalilapo ukubabikako amano. (Abena Filipi 2:4) Kuti wacita shani ifyo?
Fwayako na abo ushilingene nabo. Tontonkanya pali ici: Cinshi wingalafwaila fye ukuba na baice banobe no kulailishanya ukuti ulafilwa ukusanga ifibusa? Ico kuti caba kwati muntu uulefwa ne nsala pa cishi apaba isabi ilingi!
Helena atile: “Bamayo balinkoseleshe ukulalanda na bakalamba. Batile nkasanga ukuti fingi ifyo batemwa ifyo na ine ningatemwa. Ifyo balandile fya cine, nomba nalikwata ifibusa ifingi!”
Sambilila ifya kulanshanya na bambi. Icingakwafwa (1) kukutika, (2) ukwipusha amepusho, na (3) ukubika amano kuli bambi.—Yakobo 1:19.
Serena atile: “Ndesha ukukutika sana ukucila ukulanda sana. Kabili nga nalanda, nshilanda fye pa fyandi kabili nshilande ne fibi pali bambi.”
Jared atile: “Umuntu nga alefwaya ukulanda pa fintu fimo ifyo nshaishiba, ndamulomba ukulondolola ifyo alelandapo, ne co nalimo kuti calenga twalanda ifingi fye.”
Leah atile: “Naliba ne nsoni, e ico njipatikisha fye ukulanda na bantu. Lelo pa kukwata ifibusa ulingile ukuba uwasansamuka. E ico nalitendeka ukulanda.”
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn